Mill-24 ta' Ottubru sad-9 ta' Novembru 2014, id-Delegazzjoni tal-Unjoni Ewropea fl-Istati Uniti, flimkien mal-Ambaxxati kollha tat-28 Stat Membru tal-UE f'Washington D.C., inkluż l-Ambaxxata tar-Repubblika ta' Malta, se jorganizzaw is-seba' edizzjoni tal-Kids Euro Festival. Dan il-festival ta' ġimgħatejn huwa inizjattiva konġunta tad-diplomazija kulturali bejn l- Ambaxxati tal-UE f'Washington u huwa vetrina mill-isbaħ tal-arti w il- kultura Ewropea, li jippreżenta ħafna attivitajiet b'xejn għall-familji taż- żona metro. Din is-sena, l-festival se jinkludi aktar minn 200 avveniment, bħal wirjiet, kunċerti, workshops, films, stejjer, puppetry, żfin, maġija, ċinema u aktar. Grazzi għall-għajnuna pprovduta mill-Cultural Diplomacy Fund tal-Ministeru għall-Affarijiet Barranin, kif ukoll il-Fondazzjoni Kulturali Ewropea- Amerikana, Malta se tkun rappreżentata fil-Kids Euro Festival tal-2014 bl- ispettaklu The Complete History of Malta (More or Less), show divertenti għall-familja kollha li jgħidlek dak kollu li għandek bżonn tkun taf dwar l- istorja inkredibbli ta' Malta ta' iktar minn 7,000 sena b'mod pjaċevoli u interattiv. Għal aktar informazzjoni, jekk jogħġbok żur: http://kidseurofestival.org/